เมินซื้อพันธบัตร สุขกันเถอะเรา
นายลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยถึงการเปิดขายพันธบัตรออมทรัพย์พิเศษชุด สุขกันเถอะเรา ของ ธ.ก.ส. วงเงิน 50,000 ล้านบาท ในวันแรกเมื่อวันที่ 12 ม.ค.ว่า ได้รับการตอบรับดี โดย ธ.ก.ส. ซึ่งเป็นตัวแทนจำหน่ายวงเงิน 10,000 ล้านบาท เพียงครึ่งวันประชาชนซื้อแล้ว 727 ราย หรือ 500 ล้านบาท ขณะที่ 4 ธนาคารตัวแทนจำหน่ายแห่งละ 10,000 ล้านบาท คือ ธนาคารกรุงไทย ไทยพาณิชย์ กสิกรไทย และกรุงเทพ ได้รับการตอบรับดีเช่นกัน คาดวันแรกมียอดขายไม่ต่ำกว่า 3,000 ล้าน และใน 1 สัปดาห์จะขายได้หมด,ด้านนายสุรพงศ์ นิลพันธุ์ ผู้ช่วยผู้จัดการ ธ.ก.ส. กล่าวว่า พันธบัตรที่เปิดขายมี 2 ชุดคือ สุขกันเถอะเรา ของกระทรวงการคลัง อายุ 10 ปี วงเงิน 50,000 ล้านบาท ดอกเบี้ยเฉลี่ย 4% ต่อปี และของ ธ.ก.ส. อายุ 5 ปี วงเงิน 50,000 ล้านบาท ดอกเบี้ย 3.8% ต่อปี ไม่เกินวันที่ 19 ม.ค.นี้น่าจะขายของ ธ.ก.ส.ได้หมด ส่วนนายกฤษฎา อุทยานิน ผู้อำนวยการสำนักงานบริหารหนี้สาธารณะ (สบน.) กล่าวว่า การเปิดขายสัปดาห์แรกวันที่ 12-18 ม.ค.ให้ประชาชนทั่วไปวงเงินไม่เกิน 2 ล้านบาท ทำให้ยอดการขายไม่ขยับมากนัก แต่สัปดาห์ที่ 2 วันที่ 19-23 ม.ค. ที่ไม่กำหนดวงเงินซื้อ มั่นใจว่าจะขายได้หมด เพราะได้ดอกเบี้ยสูงกว่าเงินฝากของธนาคารพาณิชย์,ผู้สื่อข่าวรายงานว่า การเปิดขายวันแรก มียอดซื้อ 6,600 ล้านบาท เป็นพันธบัตร 5 ปี 4,200 ล้านบาท และ 10 ปี 2,400 ล้านบาท โดยธนาคารกรุงไทย จำหน่ายของกระทรวงการคลังได้ 880 ล้านบาท และของ ธ.ก.ส. 1,310 ล้านบาท ธนาคารกสิกรไทย จำหน่ายของกระทรวงการคลัง 450 ล้านบาท และของ ธ.ก.ส. 670 ล้านบาท ธนาคารไทยพาณิชย์ จำหน่ายของกระทรวงการคลัง 545 ล้านบาท และของ ธ.ก.ส. 697 ล้านบาท ส่วนธนาคารกรุงเทพมียอดจำหน่ายต่ำกว่ากรุงไทย แต่ สบน.มั่นใจว่าจะขายพันธบัตรนี้ได้มากกว่า 50-60% หรือมากกว่า 50,000 ล้านบาท เพราะมีรายใหญ่ขอซื้อมากกว่า 1,000 ล้านบาทหลายราย ส่วนการที่ประชาชนไม่สนใจ เพราะอายุพันธบัตรยาวนานมากสำหรับคนเกษียณอายุ ผลตอบแทนไม่จูงใจ และกำหนดผลตอบแทนเป็นขั้นบันได โดย 1-3 ปีแรกดอกเบี้ยปีละ 3% ปีที่ 4-7 ดอกเบี้ยปีละ 4% และปีที่ 8-10 ดอกเบี้ยปีละ 5% หรือตลอด 10 ปีเฉลี่ย 4% จึงเหมาะสำหรับนักลงทุนสถาบันมากกว่า.
ส่วนการที่ประชาชนไม่สนใจ เพราะอายุพันธบัตรยาวนานมากสำหรับคนเกษียณอายุ ผลตอบแทนไม่จูงใจ และกำหนดผลตอบแทนเป็นขั้นบันได โดย 1-3 ปีแรกดอกเบี้ยปีละ 3% ปีที่ 4-7 ดอกเบี้ยปีละ 4% และปีที่ 8-10 ดอกเบี้ยปีละ 5% หรือตลอด 10 ปีเฉลี่ย 4%
พันธบัตร,สุขกันเถอะเรา,อายุ,ยาวนาน,เกษียณอายุ,ผลตอบแทน,ลักษณ์ วจนานวัช,ธ.ก.ส.,สุรพงศ์ นิลพันธุ์,กฤษฎา อุทยานิน,สบน.